PATVIRTINTA

 Akmenės rajono savivaldybės administracijos

 direktoriaus 2018 m. spalio 8 d. įsakymu Nr. A-493

**AKMENĖS RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS ĮGYVENDINIMO IR PROJEKTŲ FINANSAVIMO NUOSTATAI**

**I SKYRIUS**

 **BENDROSIOS NUOSTATOS**

1. Akmenės rajono savivaldybės visuomenės sveikatos rėmimo specialiosios programos (toliau – Specialioji programa) įgyvendinimo ir projektų finansavimo nuostatai (toliau – Nuostatai) reglamentuoja Specialiosios programos įgyvendinimo ir finansavimo iš Akmenės rajono savivaldybės (toliau – Savivaldybė) biudžeto lėšų tvarką.
2. Specialioji programa – tai kompleksas visuomenės sveikatos ugdymo, profilaktikos ir saugos priemonių, kurios įgyvendinamos siekiant pagerinti gyventojų sveikatą ir gyvenimo kokybę.
3. Specialiosios programos paskirtis – remti Savivaldybėje vykdomas visuomenės sveikatinimo priemones bei suteikti paramą Savivaldybės gyventojų sveikatos priežiūrai.
4. Organizacijos – projektų vykdytojos, įgyvendinančios Sveikatos programą, vadovaujasi Akmenės rajono savivaldybės biudžeto lėšomis finansuojamų projektų konkursų organizavimo ir finansavimo tvarkos aprašu, partvirtintu Akmenės rajono savivaldybės tarybos 2018 m. sausio 25 d. sprendimu Nr. T-3 „Dėl Akmenės rajono savivaldybės biudžeto lėšomis finansuojamų projektų konkursų organizavimo ir finansavimo tvarkos aprašo patvirtinimo“ (toliau – Aprašas), šiais Nuostatais, kitais teisės aktais reglamentuojančiais visuomenės sveikatos priežiūrą.

**II SKYRIUS**

**SPECIALIOSIOS PROGRAMOS SUDARYMAS**

1. Specialioji programa rengiama atsižvelgiant į Lietuvos sveikatos programoje numatytas sveikatinimo veiklos kryptis, Nacionalinės sveikatos tarybos, Sveikatos apsaugos ministerijos rekomendacijas, Savivaldybės visuomenės sveikatos stebėsenos ataskaitos rezultatus ir kitus teisės aktus.
2. Specialiosios programos prioritetines kryptis (tiksliniam finansavimui ir paraiškų atrankos konkursui) kasmet nustato Savivaldybės bendruomenės sveikatos taryba (toliau – Sveikatos taryba).
3. Specialiosios programos priemonių atrankos būdai:
	1. tiksliniai Specialiosios programos asignavimai Savivaldybės strateginiuose dokumentuose (strateginiame veiklos plane, Savivaldybės kompleksinėse programose ar kt.) numatytoms sveikatinimo priemonėms įgyvendinti;
	2. Savivaldybės bendruomenių sveikatinimo priemonių rėmimas, skelbiant paraiškų atrankos konkursą;
	3. Savivaldybės administracija ir Sveikatos taryba, atsižvelgdama į Akmenės rajono gyventojų poreikius, sveikatos politiką bei teisės aktus, atsiradusias nenumatytas problemas sveikatos srityje, gali skirti Specialiosios programos lėšas konkrečiai problemai spręsti. Lėšos priemonei skiriamos Savivaldybės administracijos direktoriaus įsakymu.
4. Specialiąją programą kartu su priemonių finansavimo sąmatos plano projektu kiekvienais metais rengia Savivaldybės gydytojas arba jo funkcijas atliekantis specialistas (toliau – Specialistas), atsižvelgdamas į Savivaldybės Specialiosios programos paraiškų vertinimo komisijos (toliau – Komisija) ir Sveikatos tarybos išvadas ir pasiūlymus. Specialiąją programą tvirtina Savivaldybės taryba ne vėliau kaip iki einamųjų metų gegužės 1 d.

**III** **SKYRIUS**

**REIKALAVIMAI PARAIŠKŲ TEIKĖJAMS**

1. Specialiosios programos projektų paraiškas gali teikti biudžetinės ir viešosios įstaigos, asociacijos, nevyriausybinės organizacijos, veikiančios pagal Lietuvos Respublikoje galiojančius įstatymus. Priemonių vykdytojų planuojama veikla turi būti susijusi su visuomenės sveikatos funkcijų vykdymu: visuomenės sveikatos stiprinimu, stebėsena, sveikatos išsaugojimu.
2. Pareiškėjai paskiria atsakingą asmenį – projekto vadovą.
3. Pareiškėjas yra pripažįstamas netinkamu gauti finansavimą:
	1. jeigu yra nustatyta, kad ankstesniais metais gautas finansavimas buvo panaudotas ne pagal Programos kryptis ir prioritetus;
	2. nevykdė sutartinių įsipareigojimų ir laiku nepateikė projekto veiklų ataskaitos;
	3. kelia grėsmę žmonių sveikatai, garbei ir orumui, viešajai tvarkai;
	4. bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus.

**IV SKYRIUS**

**SPECIALIOSIOS PROGRAMOS LĖŠOS**

1. Specialiosios programos finansavimo šaltiniai:
	1. Savivaldybės biudžeto asignavimai;
	2. 20 procentų Savivaldybės aplinkos apsaugos specialiosios programos lėšų (neįskaitant medžioklės plotų naudotojų 70 procentų mokamo mokesčio už medžiojamųjų gyvūnų išteklių naudojimą);
	3. savanoriškos fizinių ir juridinių asmenų įmokos;
	4. praėjusių metų Specialiosios programos lėšų likutis;
	5. kitos teisėtai gautos lėšos.

**V SKYRIUS**

**PARAIŠKŲ PATEIKIMAS IR VERTINIMAS**

1. Paraiškų teikimo tvarka ir terminai skelbiami vietinėje spaudoje per visuomenės informavimo priemones, Savivaldybės interneto svetainėje [www.akmene.lt](http://www.akmene.lt).
2. Nuo kvietimo teikti paraiškas paskelbimo dienos paraiškoms rengti ir pateikti skiriamas 20 kalendorinių dienų terminas.
3. Pateikiama kompiuteriu užpildyta projekto paraiška patvirtinta organizacijos antspaudu ir vadovo parašu, su reikiamais priedais pagal Aprašo II skyriaus reikalavimus.
4. Paraiškas, atitinkančias kvietime nurodytus reikalavimus, vertina Komisija.
5. Komisijos sudėtį ir jos darbo reglamentą tvirtina Savivaldybės administracijos direktorius.
6. Komisijos tikslas – įvertinti konkursui pateiktus organizacijų projektus ir parengti siūlymą Savivaldybės administracijai ir Sveikatos tarybai dėl jų finansavimo.
7. Projektų vertinimas atliekamas užpildant projekto paraiškos vertinimo formą (Nuostatų 1 priedas) Projektui skiriant balus pagal vertinimo kriterijus.
8. Kiekvieną pateiktą paraišką įvertinti balais (aukščiausias galimas įvertinimas yra 100 balų) turi mažiausiai trys komisijos nariai. Projektą įvertinus nuo 85 iki 100 balų – atsižvelgiant į Specialiosios programos sąmatą, projektas finansuojamas. Projektą įvertinus nuo 51 iki 84 balų, projektas iš dalies finansuojamas. Projektą įvertinus 50 ir mažiau balų – projektas nefinansuojamas.
9. Komisijos nariai pradėdami darbą pasirašo komisijos nario konfidencialumo pasižadėjimo ir nešališkumo deklaraciją ( Nuostatų 2 priedas).
10. Projektai vertinami atsižvelgiant į šiuos kriterijus:
	1. Pareiškėjo turimi žmogiškieji resursai ir jų kompetencija;
	2. Pareiškėjo partneriai ir jų pagalba įgyvendinant Projektą;
	3. Projekto aktualumas;
	4. Projekto tikslų, uždavinių ir veiklų dermė, prasmingumas ir pagrįstumas;
	5. Projekto rezultatų pamatavimas, nauda ir poveikis;
	6. lėšų poreikio planavimas, numatytas pagrįstas ir realus lėšų panaudojimas bei detalus lėšų poreikio pagrindimas;
	7. kitų finansavimo šaltinių parama Projektui įgyvendinti.
	8. Komisija turi teisę kviesti organizacijos vadovą dalyvauti Komisijos posėdyje dėl iškilusių klausimų vertinant Projekto paraišką.
11. Po Komisijos Projekto paraiškos įvertinimo Sveikatos taryba aprobuoja paraišką ir savo išvadą pateikia vertinimo lentelėje.

 **VI SKYRIUS**

 **VEIKLŲ FINANSAVIMAS**

1. Vienam projektui, kuris pateiktas pagal Savivaldybės skelbtą projektų konkursą finansuoti, maksimali prašoma ir skiriama suma gali būti ne daugiau kaip 4000 Eur.
2. Specialiosios programos lėšomis finansuojami tie projektai, kurių tikslai, uždaviniai ir veiklos susijusios su visuomenės sveikata, sveikatos išsaugojimu, stiprinimu, stebėjimu, sauga.Įprastinės/kasdienės įstaigų/organizacijų veiklos gali būti finansuojamos tik iš dalies.
3. Tinkamos finansuoti išlaidų kategorijos:
	1. projekto įgyvendinimui būtinų kanceliarinių prekių, prizų, suvenyrų, sveikatinimo inventoriaus įsigijimas;
	2. sveikatinimo stovyklų organizavimas;
	3. transporto išlaidų (nuoma, kuras, bilietai) kompensavimas iki 30 proc. projekto sąmatos;
	4. samdomų darbuotojų (lektorių) paskaitų, praktinių užsiėmimų, seminarų, konsultacijų apmokėjimas; projekto dalyvių maitinimas (iki 30 proc. projekto sąmatos);
	5. projektui būtinos viešinimo priemonės: skrajutės, bukletai, skelbimai, nuotraukos, ryšio paslaugos ir kt.;
	6. higienos, medicinos priemonių (išskyrus vaistų), dezinfekcinių, dezinsekcinių ir deratizacinių medžiagų įsigijimas;
	7. ilgalaikio materialiojo turto (patalpų, techninės įrangos ar kt.) nuoma;
	8. trumpalaikis turtas;
	9. kitos, tiesiogiai su projekto įgyvendinimu susijusios, išlaidos.
4. Nefinansuojamos išlaidų kategorijos:
	1. paraiškos ruošimo ir projekto administravimo išlaidos;
	2. asmens sveikatos priežiūros paslaugos, už kurias yra apmokama iš privalomojo sveikatos draudimo fondo biudžeto lėšų; valstybės lėšomis finansuojamos visuomenės sveikatos paslaugos;
	3. draudimas, lizingas, išperkamoji nuoma; piniginiai prizai; komandiruotės;
	4. su visuomenės sveikata nesusijusios laisvalaikio veiklos išlaidos;
	5. pastatų (patalpų) rekonstrukcija, kapitalinis remontas, statinių statyba;
	6. transporto priemonių remontas ir eksploatacinių (išskyrus kuro ir nuomos) išlaidų apmokėjimas;
	7. pareiškėjui nuosavybės teise priklausančių patalpų nuomos išlaidos; išlaidos, skirtos kasdienei įstaigos veiklai, organizacijos veiklai apmokėti;
	8. ilgalaikis turtas (išskyrus sveikatos priežiūros ir biudžetines įstaigas);
	9. kitos, tiesiogiai su projekto įgyvendinimu nesusijusios, išlaidos.
5. Esant būtinybei, projekto/priemonės lėšos gali būti perkeliamos iš vienos sąmatos eilutės į kitą, bet ne daugiau kaip 15 proc. sąmatos eilutės vertės. Dėl lėšų perkėlimo projekto/priemonės vykdytojas su motyvuotu prašymu raštu kreipiasi į Specialistą.
6. Specialiosios programos lėšos, nepanaudotos einamaisiais biudžetiniais metais, naudojamos kitiems metams numatytoms priemonėms finansuoti.
7. Specialiosios programos lėšos kaupiamos atskiroje Savivaldybės biudžeto sąskaitoje.
8. Specialistas, Savivaldybės administracijos direktoriui paskelbus įsakymą dėl skiriamų lėšų, per 7 darbo dienas raštu arba elektroniniu paštu informuoja Pareiškėjus apie lėšų skyrimą (neskyrimą).
9. Finansavimą gavusioms organizacijoms lėšos yra pervedamos į jų nurodytą sąskaitą.

**VII SKYRIUS**

 **SUTARČIŲ SUDARYMAS**

1. Administracija ir projektą pateikusi organizacija – Projekto vykdytojas, kuriam yra skiriamos lėšos, sudaro sutartį. Reikalavimai sutarčiai pasirašyti išdėstyti Aprašo V skyriuje.
2. Kartu su sutartimi turi būti pateikta patikslinta lėšų panaudojimo suvestinė bei patikslintas numatomų veiklų sąrašas.
3. Organizacijos už gautas lėšas atsiskaito sutartyje nustatyta tvarka bei vadovaudamosi Aprašo reikalavimais.

**VIII SKYRIUS**

**PROJEKTO ĮGYVENDINIMO STEBĖSENA**

1. Projektų įgyvendinimo kontrolės tikslas – užtikrinti tikslingą ir efektyvų lėšų panaudojimą įgyvendinant projektus.
2. Savivaldybės administracija kontroliuoja, kaip įgyvendinami šių Nuostatų reikalavimai, finansuojamų projektų įgyvendinimą ir lėšų panaudojimą pagal paskirtį. Einamaisiais kalendoriniais metais (projekto įgyvendinimo metu) ir/ar pasibaigus kalendoriniams metams (pasibaigus projekto įgyvendinimui) tikrina, kaip tikslingai pareiškėjas naudoja projektams finansuoti skirtas lėšas: ar faktinės išlaidos atitinka sąmatose planuotas, ar patirtos išlaidos nepatenka į netinkamų finansuoti išlaidų sąrašą, ar teisingi ataskaitose teikiami duomenys, ar laikomasi norminių teisės aktų, projektuose numatytų veiklų, ar pasiekiamas planuotas rezultatas.
3. Atlikus patikrinimą, Specialistas parengia išvadas ir rekomendacijas (jei reikia) ir pateikia jas Projekto vykdytojui.
4. Sveikatos programos priemonių įgyvendinimo ir lėšų panaudojimo ataskaita tvirtinama Savivaldybės taryboje iki einamųjų metų gegužės 1 d.

**IX SKYRIUS**

**BAIGIAMOSIOS NUOSTATOS**

1. Specialioji programa, jos metinė ataskaita ir kiti su Specialiosios programos įgyvendinimu susiję dokumentai viešinami Savivaldybės interneto svetainėje [www.akmene.lt](http://www.akmene.lt)
2. Šie Nuostatai, jų pakeitimas ar nauja redakcija teisės aktų nustatyta tvarka tvirtinami Savivaldybės administracijos direktoriaus įsakymu.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Akmenės rajono savivaldybės visuomenės sveikatos rėmimo specialiosios programos įgyvendinimo ir projektų finansavimo nuostatų

1 priedas

(Akmenės rajono savivaldybės visuomenės sveikatos rėmimo specialiosios programos projekto paraiškos vertinimo forma)

**..................................................PROJEKTO .........................................................................**

 (Organizacijos pavadinimas) (Projekto pavadinimas)

**PARAIŠKOS VERTINIMAS**

|  |  |  |  |  |
| --- | --- | --- | --- | --- |
| Eil. Nr. | Vertinimo kriterijus | Vertinimo klausimai | Balai |  |
| 1 | 2 | 3 | Vid.vert. |
| 1. | Aktualumas | Ar projekto tema ir turinys atitinka Specialiosios programos prioritetines kryptis?(0-5 balai) |  |  |  |  |
| 2. | Situacijos analizės išsamumas ir objektyvumas | Ar situacijos analizė išsami, įvardijamos aiškios problemos, kurias norima spręsti projekto veiklų pagalba (pateikta statistinė informacija, bei tikslinės grupės poreikiai)?(0-10 balų) |  |  |  |  |
| 3. | Tikslinė grupė ir nauda | Ar aiškiai įvardinta tikslinė grupė? Ar numatoma projekto veikla yra naudinga, aktuali visuomenei? Ar pasiūlymas yra aktualus, atsižvelgiant į konkrečios tikslinės grupės poreikius? (0-10 balų) |  |  |  |  |
| 4. | Partneriai | Ar paraiškos teikėjai turi partnerių projektinėms veiklos vykdyti (įvardintas partnerio vaidmuo projektinėse veiklose)?3 ir daugiau partnerių – 5 balai;1-2 partneriai – 3 balai;1 partneris – 2 balaiNėra partnerių – 0 balų |  |  |  |  |
| 5. | Projekto tęstinumas | Ar projektas yra tęstinis (veiklos susijusios su ankstesnių metų projektuose numatytomsi veiklomis)?Taip – 2 balai;Ne – 0 balų |  |  |  |  |
| 6. | Tikslas | Ar aiškiai ir konkrečiai suformuluotas projekto tikslas, sprendžiantis problemą ir yra pasiekiamas?(0-5 balai) |  |  |  |  |
| 7. | Uždaviniai | Ar uždaviniai konkretūs, realūs ir užtikrinantys tikslo pasiekimą?(0-5 balai) |  |  |  |  |
| 8. | Veiklos | Ar numatomos veiklos pagrįstos, realios ir įgyvendinamos?(0-10 balų) |  |  |  |  |
| 9. | Rezultatai | Ar numatomi rezultatai įvardijami aiškiai ir konkrečiai, yra susiję su tikslo, uždavinių ir veiklų įgyvendinimu (yra pamatuojami)?(0-10 balų) |  |  |  |  |
| 10. | Projekto išlaidų sąmata | Ar lėšų naudojimas pagrįstas (pateikti paskaičiavimai detalūs), realiai suplanuotas, tiesiogiai susijęs su vykdomomis veiklomis, ar prisidės prie rezultato pasiekimo?(0-10 balų) |  |  |  |  |
| 11. | Kiti finansavimo šaltiniai | Ar organizacija prie projektinių veiklų įgyvendinimo prisideda kitų šaltinių lėšomis?Daugiau nei 70 proc. projekto sąmatos – 9-10 balų50-70 projekto sąmatos – 7-8 balai30-49 proc. projekto sąmatos – 5-6 balai10-29 proc. projekto sąmatos – 3-4 balai1-9 proc. projekto sąmatos – 1-2 balai;Ne – 0 balų. |  |  |  |  |
| 12. | Patirtis (1) | Ar organizacija anksčiau įgyvendino Savivaldybės organizuojamas projektines veiklas per pastaruosius 3 metus:Taip, daugiau nei 3 – 5 balai;Taip, 2 – 3 balai;Taip, 1 – 2 balai,Ne – 0 balų |  |  |  |  |
| 13. | Patirtis (2) | Ar organizacija anksčiau įgyvendino ne Savivaldybės organizuojamas projektines veiklas per pastaruosius 3 metus?Taip – 5 balai;Ne – 0. |  |  |  |  |
| 14. | Žmogiškieji ir materialiniai ištekliai | Ar yra numatyti papildomi organizacijos resursai: patalpos, įranga, personalas ir kita?(0-5 balai) |  |  |  |  |
| 15. | Projekto organizatorių kompetencija ir patirtis  | Ar projekto vadovo ir kitų organizatorių kompetencija bei patirtis yra pakankamos planuojamam projektui įgyvendinti?(0-3 balai) |  |  |  |  |
|  |  | ***Iš viso* *maksimalus balas – 100*** |  |  |  |  |
| Bendras vertinimas, išvados (*išskiriamos projekto pagrindines stiprybės ir trūkumai*):**Stiprybės:****Silpnybės:** |
| Pastabos dėl projekto biudžeto (nurodyti, kurios išlaidos, pateiktos išlaidų sąmatoje turėtų būti nefinansuojamos): |

|  |  |
| --- | --- |
| Lėšų suma, reikalinga projektui įgyvendinti:  |  |
| Kitų šaltinių lėšos:  |  |
| Iš Akmenės rajono savivaldybės prašoma projektui finansuoti suma:  |  |
| Vertintojo išvada (projektą finansuoti, nefinansuoti): |  |
| Savivaldybės administracijai siūloma projekto finansavimo suma: |  |

\*Projekto įvertinimas:

50 balų ir mažiau – projektas nefinansuojamas.

Nuo 51 iki 85 balų – projektas iš dalies finansuojamas (pateikiant pareiškėjui pakoreguotą veiklų planą ir sąmatą);

Nuo 86 iki 100 balų – projektas finansuojamas visa suma, atsižvelgiant į Specialiosios programos biudžetą.

*Paraišką vertino*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_*

*( vardas, pavardė) (parašas) (data)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_*

*( vardas, pavardė) (parašas) (data)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_*

*( vardas, pavardė) (parašas) (data)*

**BENDRUOMENĖS SVEIKATOS TARYBOS IŠVADA: (**nereikalingą išvadą išbraukti)

 Akmenės rajono savivaldybės bendruomenės sveikatos taryba aprobuoja paraišką (projektą), siūlo finansuoti iš Akmenės rajono savivaldybės visuomenės sveikatos rėmimo specialiosios programos ir skirti \_\_\_\_\_\_\_\_\_\_\_\_\_ eurų paraiškos (projekto) priemonėms įgyvendinti.

 Akmenės rajono savivaldybės bendruomenės sveikatos taryba neaprobuoja projekto, todėl jis nefinansuotinas.

Akmenės rajono savivaldybės bendruomenės sveikatos tarybos 20 m. posėdžio protokolas Nr.\_\_\_\_\_\_\_\_\_

Akmenės rajono savivaldybės bendruomenės sveikatos tarybos pirmininkas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ( vardas, pavardė, parašas)

Akmenės rajono savivaldybės visuomenės sveikatos rėmimo specialiosios programos įgyvendinimo ir projektų finansavimo nuostatų

 2 priedas

**AKMENĖS RAJONO SAVIVALDYBĖS ADMINISTRACIJA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(komisijos nario vardas ir pavardė)

**projektų VERTINIMO KOMISIJOS nario**

**KONFIDENCIALUMO PASIŽADĖJIMAS ir Nešališkumo deklaracija**

20 m. \_\_\_\_\_\_\_\_\_\_\_\_\_\_\_\_\_\_ d.

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, vertindamas (-a) Akmenės rajono savivaldybės

*(vardas ir pavardė)*

 Visuomenės sveikatos rėmimo specialiosios programos projektus:

1. Pasižadu:

1.1. saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, vertinant visuomenės sveikatos rėmimo specialiosios programos projektus;

1.2. man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.

2. Pareiškiu, kad man išaiškinta, kad konfidencialią informaciją sudaro:

2.1. visuomenės sveikatos rėmimo specialiosios programos projektų duomenys ir turinys;

2.2. projektų vertinimo išvados;

2.3. projektų vertinimo rezultatų duomenys;

2.4. kita informacija, susijusi su projektų nagrinėjimu, aiškinimu, vertinimu ir palyginimu, jeigu jos atskleidimas prieštarauja teisės aktams.

3. Patvirtinu, kad atsisakysiu vertinti man pateiktą projektą, jei paaiškės, kad aš esu projektą pateikusios organizacijos narys (-ė); dalyvauju projektą pateikusios organizacijos valdymo organų veikloje; esu įtrauktas (-a) į projekto, kuris yra vertinimo stadijoje, vykdymo procesą; galiu nesuderinti viešųjų ir privačių interesų ir galiu būti šališkas (-a).

4. Esu perspėtas (-a), kad pažeidęs (-usi) šį pasižadėjimą, atsakysiu teisės aktų nustatyta tvarka ir turėsiu atlyginti savivaldybės administracijai padarytus nuostolius.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)